Discotransit @ Sataman Krouwi
2024-08-24 21:00 - 23:00 (Europe/Helsinki)
Discotransit tuo Sataman Krouwiin nostalgiannälkäisen
tanssikansan elävän jukeboxin. Ainutlaatuinen kattaus –
70 luvun discomusiikkia, jossa tarttuvat rytmit ja
nostalgiaa huokuvat biisit takaavat unohtumattoman
tunnelman.

Discotransit luovii eri vuosikymmenten diskohittien
kimpussa sujuvasti, mutta keskittyy discon kulta-ajan
superhitteihin. Ohjelmistosta löytyvät Bee Gees, Earth
Wind and Fire, Abba jne. unohtamatta muutamaa -80
luvun kovinta hittiä. Riisuttu mutta tiukka ilmaisu,
taatusti tutut biisit, välittömyys ja kunnioitus yleisöä
kohtaan, niistä elementeistä syntyy paras ilta olla osa
“entisten nuorten” tanssi-iltaa. Boogie on down!

Showtime klo 21:00
Liput 12€

Pirtulaiva Heinrichin haaksirikon 100-vuotisjuhlaristeily ja Perämeren salakuljetustarinat
2024-09-14 14:00 - 20:00
Lauantaina 14.9. Perämeren Jähdillä on koettavana kunnon historiapläjäys, nimittäin Pirtulaiva Heinrichin haaksirikon 100-vuotisjuhlaristeily! Pirtumatalan seiliretkellä klo 14-17.30 käsitellään Pirtulaiva Heinrichin (peitenimi Klaara) haaksirikkoa, kertojana Juha Ylimaunu. Risteilyn jälkeen Krouwissa klo 18-20 kaikille avoin tilaisuus, jossa käsitellään yleisemmin kieltolain aikaista toimintaa Perämerellä, kertojana Kari Filpus.
Alla ote Juha Ylimaunun käsikirjoituksesta;
Pirtulaiva Heinrichin haaksirikko
Sadan rekisteritonnin hampurilainen höyrylaiva Heinrich (kulkien salanimellä Klara) ajautui
lounaismyrskyssä Hailuodon vesiltä 13.-15.9.1924 koilliseen kohti Kemiä Vähäkiikkaran eli
Ulommaisen karille 8 km Kemijokisuusta lounaaseen. Myrskyssä ankkuriketju oli katkennut,
höyrykoneen ja peräsimen kanssa oli ollut ongelmia niin, että laiva oli välillä ohjauskyvyttömänä ja
menetti pelastusveneen. Jatkuvissa moottoriongelmissa laivaa ei pystytty pitämään kohti
myrskytuulta vaan se ajautui nopeasti kohti Kemin rannikkoa, jossa oli laskettu vara-ankkuri ,
mutta senkin kettinki oli katkennut. Tästä seurasi ajautuminen Uloimmaisen eli Vähäkiikkaran
karille, jossa laivaan tuli useita repeämiä ja sen konehuone täyttyi vedestä. Laivassa oli neljä saksaa
puhuvaa miestä oli ja yksi ruotsia puhuva sekä pieni koira: danzigilainen kapteeni Adolf Bode,
koneenkäyttäjä-perämies Emil Zienow, toinen koneenkäyttäjä Felix Schlicht, lämmittäjä Otto J.
Schmielenski ja kokki Johan August Svensson, jonka tulkkauksen avulla seuraavana aamuna
paikalle päässeet paikalliset kalastajat ymmärsivät tilanteen. Yhä jatkuneessa myrskyssä he
pelastivat miehistön oman henkensä uhalla ja toivat heidät seuraavana päivänä Kemiin
viranomaisten luo meriselityksen tekoon.
Kemissä raastuvanoikeudelle annetussa meriselityksessä laivan miehistö väittää lopun pirtulastin,
985 kpl spriikanistereita, heitetyn mereen laivan ajelehtimisen aikana. Mikäli näin oli tehty, olisi
kanistereita pitänyt löytyä samalta suunnalta kuin haaksirikkopaikka, mutta tästä ei ole mitään
tietoja. Miehistön meriselitys haaksirikosta ja ”pääpelastajaksi” nousseen lohenkalastaja Matti
Rantapörhölän raastuvanoikeudelle antama kertomus onkin ristiriidassa ensimmäisenä
haaksirikon havainneen kalastaja Sotisaaren vuosia myöhemmin antaman haastattelun kanssa.
Tämän mukaan laivalla oli yhä ”jonkin verran lastia” ja miehistö oli viety vasta seuraavana päivänä
kaupunkiin meriselityksen tekoon eikä välittömästi, kuten meriselityksessä kerrotaan. Vaikuttaakin
ilmeiseltä, että osa laivan pirtulastista saatiin talteen ja piilotettua ennen miehistön viemistä
viranomaisten pakeille. Tapahtumista onkin kaksi erilaista aikalaisversiota, joista toisen mukaan
haaksirikkolaivan pirtulasti saatiin puretuksi. Pelastustöihin osallistunut kalastaja Sotisaari
jälkeenpäin tunnusti, ettei viranomaisille kerrottu koko totuutta. Ensimmäinen viranomainen eli
tullivartiomoottori nro 71:n päällikkö Kaarlo Granström pääsi paikalle vasta kolmisen vuorokautta
haaksirikon jälkeen
Heinrichin kapteeni Bode jäi Kemi-Tornio alueelle järjestelemään laivahylyn pelastamista muun
laivamiehistön matkustaessa kotimaihinsa. Perämies-koneenkäyttäjä oli allekirjoittanut paperin,
jolla lupasi maksaa 10 000 mk korvauksen lastin ja irtaimen pelastamisesta kalastajille. Maksua
jouduttiin peräämään oikeudessa.
Kapteeni Bode näyttää jatkaneen pirtuliiketoimia paikkakunnalla, sillä marraskuussa 1924 Tornion
Röyttän tullivartiopurren päällikkö Kaarlo Granström miehineen löysi Alatornion Pajukarista 1250
litran spriikätkön, ison pirtuveneen sekä pidätti paikalta kapteeni Boden ja useita trokareita. Nämä
pidätettiin ylläköllä kämpästä ja tilanteessa Granström joutui käyttämään nyrkkejään, mutta
puolin ja toisin aseiden käytöstä pidättäydyttiin. Paikalla ollut pirtuveneen kuljettajan onnistui karata heikkoja jäitä pitkin mantereelle. Seuraavana päivänä, kun pidätettyjä oltiin tuomassa
veneellä Tornioon, Granström havaitsi yllättäen venekuskin Alatornion kirkonrannassa. Granström
ohjasi veneen rantaan ja juoksi miehen kiinni. Tapauksen syyttäjänä toiminut rajatarkastaja Ali
Tornberg vaati vankeutta kapteeni Bodelle, yhdelle paikkakunnan trokarille, pietarsaarelaiselle
veneenkuljettajalle sekä veneen omistajaksi ilmoittautuneelle helsinkiläiselle ”spriitukkukauppias”
Holstille. Nopeakulkuinen pirtuvene oli ostettu Helsingistä trokari Algoth Niskalta ja se oli tuonut
lasteja Hailuodon selältä Oulun ja Tornion väliselle rannikolle jo kaksi kesää. Vene oli ennen
tapausta nähty Oulussa ja Haukiputaalla sekä hakenut lastia Bror-pirtulaivasta. Hovioikeus vahvisti
miehille lyhyet vankeustuomiot, vapautti veneen omistajan syytteistä, mutta tuomitsi veneen
valtiolle.

Pallari & Varjo @ Sataman Krouwi
2024-10-05 20:00 - 23:30
Musiikkiin vaikuttaa voimakkaasti Lappi ja pohjoisen mystinen mielenmaisema. Tyylilaji on oma, Ounasjoki- blues. Itse rakennetut patteri -ja akku vahvistimet, sekä kitara, huuliharppu, rytmilauta ja laulu takaavat ison, persoonallisen ja erittäin tunnistettavan oman äänimaiseman, joka mukailee 30 -ja 50 lukujen Pohjois-Amerikan mustien musiikkia ja sitä hetkeä juurimusiikin historiassa, jolloin akustiset soittimet muuttuivat sähkötoimisiksi.
Showtime klo 21:00
Liput 7€

Pote yhtyeineen Sataman Krouwissa
2024-10-12 21:00 - 23:30
Pote on pari vuotta sitten omakustannemusiikkinsa julkaisun aloittanut oululainen laulaja-lauluntekijä. Poten musiikki on soul- ja funk-henkistä rytmimusaa, jota on höystetty latinalaisen populäärimusiikin tyyleillä.
Bändi rakentui monipuolisista ammattimuusikoista, joten laatu on taattua. Bändissä on kokonaisuudessaan viisi soittajaa.

Perus bändisoittimien lisäksi keikoilla käytetään kappalekohtaisesti klassista kitaraa, hanuria ja mandoliinia. Musiikki henkii siis maalaistunnelmaa ja orgaanisuutta. Poten suomenkielisissä kappaleissa käsitellään yksinkertaisia arkisia asioita ja etenkin niiden syvempiä merkityksiä.

Poten lisäksi soittajina tuttua kaartia:
Tero Kemppainen – Koskettimet, laulu
Samuli Roivas – Kitara, Haitari, Laulu
Jyrki Perttu – Basso
Roope Valtonen – Rummut

Showtime klo 21:00
Liput 10€

Jamekset Sataman Krouwissa
2024-10-19 20:00 - 23:30
Jamekset on Meri-Lappilainen vuonna 2015 perustettu Retro-rockia esittävä bändi.

Bändin setistä löytyy tanssijalan alle menevää musiikkia laidasta laitaan.
Yhtye tunnetaankin energisestä ja viihdyttävästä live-esiintymisestään. Bändi on pitänyt tanssilattiat täynnä ja istumapaikat tyhjinä!

Tuukka Hurtig – Laulu
Mikko Oinas – Kitara ja laulu
Jyri Keränen – Kitara ja laulu
Markku Paavalniemi – Basso
Tommi Tihinen – Rummut

Showtime klo 21:00
Liput 10€

Tanssiorkesteri Ässät @ Sataman Krouwi
2024-11-01 20:00 - 23:30
Tanssimusiikkia jo vuodesta 1978!

Muun muassa hiteistä ”Punakenkäinen tyttö” ja ”Ihanuuteni” tunnettu Ässät saapuu tanssittamaan juhlakansaa Sataman Krouwiin 1. Marraskuuta

Ennakkoliput nyt Sataman Krouwista!

Ässät-tarina alkoi Beni Siltalan triosta 1970-luvun jälkipuoliskolla. Siltalan suvun nuorista miehistä kokoon kasattu bändi saattoi soittaa talon orkesterina jopa kuukausi kerrallaan, ihmiset saapuivat ravintolaan syömään sekä nauttimaan talon muistakin antimista ja tietenkin tanssimaan. Perinteiset tanssit pidettiin tanssilavoilla, kun taas ravintoloissa käytiin juhlimassa erilaisen livemusiikin tahtiin. Oi niitä aikoja!

Muutama vuosi myöhemmin Benin saadessa levytyssopimuksen ja ensi pitkäsoiton ilmestyessä trioa päätettiin vahvistaa toisella kosketinsoittajalla jolloin remmiin astui muhkeaääninen kosketinsoittaja Esa Sihvola. Neljästä S:llä alkavasta sukunimestä, kolme Siltalaa ja Sihvola, keksittiin yhtyeelle nimi Beni Siltala & Ässät. Tuolloin keikoille kuljettiin keikkabussilla, jonka rattia pyörittelivät Beni ja Esa. Nuoremmat veljekset pääsivät ohjaamoon sateen sattuessa, kun lasinpyyhkimet eivät toimineet. Jore ja Lare vetelivät naruista, jotta sulat saatiin liikkeelle.

Ässät-orkesterin johtavana laulajana ja rumpalina jo vuodesta 1978 toimineen Lare Siltalan lisäksi yhtyeessä vaikuttavat nykyään Pekka Peltola (koskettimet, haitari, laulu) sekä Janne Kiuttu (basso, kitara, laulu ja taustalaulut).

Showtime klo 21:00,
Liput 12€

The Kolmiodraama @ Sataman Krouwi
2024-11-09 20:00 - 23:30
Iskevä, tiukka bilebändimme Kolmiodraama tuo vanhat ja uudemmatkin rakkaat hitit uuteen eloon.
Soitamme aina rautalangasta nykypoppiin, ja luomme varmasti haluamanne tunnelman tilanteeseen kuin tilanteeseen.
Jos meno jalkaa vipattaa ja näet että kolmiodraama on tulossa mestoille niin tule ja koe tämä energinen bändi!

Kitara ja laulu – Samuli Roivas
Basso ja laulu – Ada Alhonen
Rummut – Jarkko Puljujärvi

Showtime klo 21:00, Liput 10€

Kerran Komeat @ Sataman Krouwi
2024-11-16 20:00 - 23:30
Kahden herrasmiehen showman-show.
Soitamme hittejä mitkä sinäkin tiedät!
Showtime klo 21:00
Liput 5€

Kemin Entisten nuorten Disco-pikkujoulut @ Sataman Krouwi
2024-11-23 18:00 - 23:30
Kemin Entisten nuorten Disco-pikkujoulut 23.11. Sataman Krouwissa!
Sataman Krouwi sonnustautuu discotunnelmiin! Lauteille nousee jäätävän hyvä Discotransit, joka soittaa takavuosien menevimmät discohitit! Discon kulta-ajan superhitit täyttävät Sataman Krouwin, ohjelmistosta löytyy BeeGees, Earth Wind and Fire, Abba ja useita tunnettuja hittejä takavuosilta!
Rasvaa lanteet, pukeudu bling-blingiin, laita tanssikengät jalkaan ja tule parketille! Ennemmin överit, kun vajarit! Parhaat lookit ja muuvvssit palkitaan!
Nyt on Night to remember, Let’s groove tonight. Showtime klo 21:00
Disco-pikkujoulut ovat kaikenkansan juhlat. Voit varata ennakkoon illalliskortin alkuillan buffetiin klo 18:00-20:30
Illan menu
Jouludiscobuffet:
Vihreä salaatti
Graavilohta
Savulohiperunasalaatti
Sienisalaatti
Sillivalikoima
Rosolli

Keitettyjä perunoita
Porkkanalaatikko
Lanttulaatikko
Kinkku ja talon sinappia

Piparkakkuja
Suolakinuskimousse ja marinoidut karpalot

Hinta 30€
Ennakkoliput, discopaketin, voit ostaa Sataman Krouwista aukioloaikoina. Nyt kannattaa olla ajoissa, vuoden kuumimmat bileet on täällä!
Disco-paketti (39€) sisältää:

illallisen buffetista
pääsylipun
narikan

Lippujen myynti ovelta alkaa klo 20:00
Discoliput 12 €

Rock2Night -Trio acoustic
2024-11-30 20:00 - 23:30
Lauantaina 30.11. Krouwin valtaa Rock2Night-trio!

R2N -Trio tarjoilee teille rock- ja vähän muitakin hittejä, akustisesti esitettynä! Rock the Night!
Laulu: Jon Sebastian
Kitara: Tony Salmi
Basso: Mikko Raappana

Showtime klo 21:00,
Liput 10€

Guitar Cranes @ Sataman Krouwi
2024-12-07 20:00 - 23:30
Kemiläinen surf/rautalanka/bluesrock musiikkia esittävä energinen livebändi!Juha Kiuttu, kitara, lauluMax Kultalahti, kitaraLari Heikka,basso,kontra,taustalaulutOscar Suovaniemi, rummut
Showtime klo 21:00,
Liput 10€

Elina & Marko -duo @ Sataman Krouwi
2024-12-14 20:00 - 23:30
Luvassa mm. yksin- ja kaksinlaulua kitaran kera. Soittolistalla monipuolinen kirjo suomalaista ja englanninkielistä pop-rock-iskelmää!
Showtime klo 21:00, liput 7€

Fineline @ Sataman Krouwi
2024-12-21 20:00 - 23:30
“FineLinen setti ja sen musiikkivalinnat saavat meidät itsemmekin innostumaan ja pistämään aina parastamme. Sieltä se hyvä fiilis kumpuaa ja tarttuu kuulijaankin.”
Näin kuvailee itseänsä Lauantaina 21.12. esiintyvä FineLine!
Showtime klo 21:00,
Liput 10€

Tapsantanssit ja Tanssiorkesteri Kajo @ Sataman Krouwi
2024-12-26 20:00 - 23:30
Tanssiorkesteri Kajo soittaa perinteisiä tanssimusiikin helmiä hieman Kajomaiseen tyyliin maustettuna. Ota siis tapaninpäivänä suunnaksi Sataman Krouwi!

15.2 FreeBeat klo 21.00
2025-02-15 20:30 - 23:00 | Sataman Krouwi, Rantabulevardi 10, Kemi, 94100, Suomi

1.3 Anne-Mari Kanniainen & Keke Lammassaari
2025-03-01 20:00 - 23:30 | Sataman Krouwi, Rantabulevardi 10, Kemi, 94100, Suomi
LAUANTAINA 1.3 KLO 21.00
liput 10€
Lammassaari & Kanniainen
kahden palkitun taiteilijan, virtuoosihaitaristin ja rockblueslaulajan duo
Anne-Mari Kanniainen – haitari
Keke Lammassaari – laulu
Kultainen harmonikka -kilpailun voiton lisäksi myös kansainvälisesti palkittu virtuoosihaitaristi Anne-Mari Kanniainen ja useilla kulttuuripalkinnoilla palkittu rock-blueslaulaja Keke Lammassaari muodostavat yhdessä kokoaan suuremman ja monipuolisemman soundin. Duon pienestä koosta huolimatta musiikillinen dialogi laulun ja harmonikan välillä luo intensiivisen tunnelman ja duolla on poikkeuksellisen monipuolinen kyky esittää laajasti monen tyylistä musiikkia. Lammassaari & Kanniainen kokoonpanon ohjelmisto koostuu arktisen arjen blues-sävyistä, koko Suomen kansan lauluista, rytmikkäästä svengistä ja tarinoista. Lammassaari & Kanniainen on ehtinyt julkaista yhden livealbumin sekä pari singleä, joista tuoreimpana bluessingle ”Anna Lou Blues”.

Pallari & Varjo
2025-03-08 21:00 - 23:30 | Sataman Krouwi, Rantabulevardi 10, Kemi, 94100, Suomi

Fast`N Loud 22.3 klo 21.00
2025-03-22 20:00 - 23:30 | Sataman Krouwi, Rantabulevardi 10, Kemi, 94100, Suomi
22.3 klo 21.00 Fast´N Loud
Herrasmiehet soittelee kovia 80-00 luvun rokkiklassikoita. ZZ top, peer gunth, Elvis, Hurricanes jne.
liput 10€

Kerran komeat Trio Pitkäperjantaina
2025-04-18 20:00 - 23:00 | Sataman Krouwi, Rantabulevardi 10, Kemi, 94100, Suomi
Kerran komeat – trio on kolmen herrasmiehen tanssiyhtye, jonka soitosta ei vauhtia puutu!

Bluesrooster 26.4 klo 21.00
2025-04-26 20:30 - 23:30 | Sataman Krouwi, Rantabulevardi 10, Kemi, 94100, Suomi
Rhythm`n bluesia Rovaniemeltä 26.4 klo 21.00
liput 10,00€
Bluesrooster on noin 4 vuotta Rovaniemellä toiminut
Bluesbändi. Bändin settilistaan kuuluu hienoja bluescovereita ,
bändi saa varmasti vipinää jalan alle ja hyvän meiningin luotua
keikkayleisöön. Settiä voidaan muokata myös tilanteeseen
sopivaksi erilaisiin keikkapaikkoihin. Bändi koostuu pitkänlinjan
muusikoista , joilla on useamman vuosikymmenen kokemus
keikkailusta eri bändeissä.
Jäsenet:
– Pepe Petranen: Laulu, huuliharppu, myös kitarakin
tarvittaessa. Pepe on mahtavalla äänellä varustettu laulaja
ja pitkän kokemuksen omaava huippu esiintyjä, joka ei
varmasti jätä ketään kuulijaa kylmäksi. Pepe on toiminut
pitkään laulajana mm Wristshakers bändissä ja Astaman
Brothersissa. Pepellä on ollut myös oma Pepe Petranen
blues bändi.
– Jukka Ylikulppi: Kitara. Jukka on tyylitaitoinen ja
monipuolinen lahjakas kitaristi. Jukka on soitellut mm.
Coachmen bluesband:issä, Walking a dogissa ja Mustang
sälleissä soolo kitaraa. Jukalta taittuu myös laulu.
– Jaakko Niemi: Rummut, laulu. Jaakko on
ammattimuusikko, joka mm. soittelee Rovaniemen
kaupungin virallisessa yhtyeessä Kunnan Pojissa. Jaakko
hallitsee soittimen kuin soittimen ammattitaidolla ja onkin
mukana monesti useissa projekteissa.
– Wesku Puikko: Koskettmet, laulu. Wesku on
ammattitaitoinen vikkeläsorminen boogiepianisti , jonka
soittoa on aina ilo kuunnella. Wesku on myös tällähetkellä
pianistina Heartburn bändissä. Aiemmin Wesku on
soittanut yhdessä Tommin kanssa 61` Beast bändissä
southern rock vaikkuteista bluesia.
– Tommi Korjonen: basso. Tommi rytmittelee bassolla
bändille pohjaa. Tommi on soitellut myös useammassa
bändissä vuosien varrella mm. Pigmill, Twin shot, 61` Beast
. Tommin tämänhetkiset bändit ovat Bluesrooster ja The
Drillz

Hot Shakes 3.5 klo 21
2025-05-03 20:30 - 23:30 | Sataman Krouwi, Rantabulevardi 10, Kemi, 94100, Suomi
Hot Shakes on vuonna 2018 perustettu rock´n´ rollia countrya, rockabillyä ja instrumentaaleja esittävä yhtye kemistä.
SHOWTIME 21.00
LIPUT 12

Jyrki Lepistö 9.5
2025-05-09 20:30 - 23:30 | Sataman Krouwi, Rantabulevardi 10, Kemi, 94100, Suomi
Blue Stone:sta tuttu Jyrki Lepistö on tehnyt omaa, suomenkielistä musaa, missä soi
mies ja kitara. Keikka koostuu kerronnallisista, pintaa syvemmälle menevistä
biiseistä. Laulut ovat omakohtaisia matkakertomuksia ja tarinoita ja samanaikaisesti
kuvia meistä jokaisesta.
Instagram: @jyrki_lepisto
Youtube: @JIII_LEPISTO
Showtime 21.00
liput 5,00€

Säätiön rytmikone 10.5
2025-05-10 20:30 - 23:30 | Sataman Krouwi, Rantabulevardi 10, Kemi, 94100, Suomi
Säätiön rytmikoneen jenkkarekka pysähtyy hiihdä&ujella kevätkiertueen viimeiselle keikalle Sataman Krouwiin.
Showtime 21.00, liput 10,00€

Mia More`s Bull By The Horns 17.5
2025-05-17 22:00 - 23:30 | Sataman Krouwi, Rantabulevardi 10, Kemi, 94100, Suomi
Liput 10,00€
Showtime 22.00
Ennen keikkaa Krouwista saatavilla burgerbuffa hintaan 22,00€ klo 20.30-22.00

Mindbusters 23.5 klo 21
2025-05-23 21:00 - 23:00 | Sataman Krouwi, Rantabulevardi 10, Kemi, 94100, Suomi
ilmainen sisäänpääsy

Retro-bändi 24.5 klo 21.30
2025-05-24 21:30 - 23:30 | Sataman Krouwi, Rantabulevardi 10, Kemi, 94100, Suomi

Elina ja Marko Duo sekä DJ Jussa ja Juha
2026-08-22 20:00 - 2026-08-23 01:30 | Sataman Krouwi, Rantabulevardi 10, Kemi, 94100, Suomi
Lauantaina 22.8 klo 20.00 Elina ja Marko Duo
Ikivihreitä ja päivän parhaita – menevää iskelmäpoppia
klo 22.00
DJ Jussa ja Juha – Entisten nuorten Kasari-ysäri disco
Liput 10,00€
